Rīgas Austrumu klīniskā universitātes slimnīca

Rīgas Austrumu klīniskā universitātes slimnīca (RAKUS, aSlimnīca) ir 2007. gadā dibināta universitātes slimnīca un V līmeņa daudzprofilu ārstniecības iestāde Rīgā, kas nodrošina daudzpusīgu diagnostiku un ārstēšanu pacientiem, kā arī veic zinātniski pētniecisko darbu un attīstīta inovācijas, nodrošina jauno speciālistu apmācību un īsteno pasākumus sabiedrības izglītošanai un veselības veicināšanai. RAKUS ir valsts kapitālsabiedrība, kuras kapitāla daļu turētāja ir Veselības ministrija. 

Rīgas Austrumu klīnisko universitātes slimnīcu izveidoja 2007. gadā, apvienojot vairākas medicīnas iestādes, kas agrāk darbojās neatkarīgi viena no otras.
RAKUS ir lielākā neatliekamās palīdzības daudzprofilu veselības aprūpes iestāde, kas sniedz medicīnisko palīdzību visās svarīgākajās specialitātēs un nodrošina pilnu pacienta izmeklēšanu. Stacionārā norit mācību darbs, stiprinot sadarbību ar Latvijas Universitāti un Rīgas Stradiņa universitāti, veidojot RAKUS arī kā zinātnes centru.

Slimnīcas sastāvā ietilpst pieci stacionāri:

 Gaiļezers, Rīga, Hipokrāta iela 2
 Latvijas Onkoloģijas centrs, Rīga, Hipokrāta iela 4
 Biķernieki, Rīga, Lielvārdes iela 68
 Latvijas Infektoloģijas centrs, Rīga, Linezera iela 3 (plānots izvietot jaunā korpusā Hipokrāta ielā 2)
 Tuberkulozes un plaušu slimību centrs, Ropažu novada Stopiņu pagasta, “Upeslejas” (plānots izvietot jaunā korpusā Hipokrāta ielā 2)

Valsts civilās aizsardzības plāna ietvaros Slimnīca kopā ar Neatliekamās medicīniskās palīdzības dienestu ir noteiktas kā institūcijas, kas atbildīgas par specializētās medicīniskās palīdzības sniegšanu un koordinēšanu avārijas seku likvidēšanā masveida cietušo gadījumā. Slimnīca ir arī Aizsardzības ministrijas un Nacionālo Bruņoto spēku stratēģiskās sadarbības partneris, kam ir īpaša loma ar valsts aizsardzības spēju stiprināšanu saistītu militāru apmācību nodrošināšanā.

 Vēsture 
Rīgas Austrumu klīniskā universitātes slimnīca par savu tiešo priekšteci uzskata 1979. gada 2. martā dibināto Rīgas 7. klīnisko slimnīcu "Gaiļezers”. Pirmais slimnīcas vadītājs bija Jānis Prombergs. Slimnīcas 1. kārta bija paredzēta 520 pacientiem, bet 2. kārta 480 pacientiem. Tā bija paredzēta ne tikai kā ārstniecības iestāde, bet arī kā zinātnes un mācību bāze topošajiem medicīnas darbiniekiem.
„Gaiļezera” vēstures materiālos ar atzīmi „pirmo reizi Latvijā” dokumentēti 37 ieraksti, „pirmo reizi Baltijā” – 5 ieraksti, kā arī ieraksts "pirmo reizi pasaulē", ieviešot jaunu metodi lāzera neiroķirurģijas jomā. Daudzas izmeklēšanas un ārstēšanas metodes savu ceļu uzsākušas „Gaiļezerā”. Kā pirmie Latvijas Republikā izveidoti Zāļu un saindēšanās informācijas centrs, Rīgas pilsētas Endokrīno slimnieku aprūpes centrs, Diabētiskās pēdas kabinets, Insulta vienība un pirmā Baltijā Cukura diabēta slimnieku apmācības klase. Atvērti Hipertensijas un Osteoporozes kabineti, un Bronhiālās astmas slimnieku apmācības kabinets.

2016. gadā tika slēgts stacionārs Linezers, un nodots NBS.

 RAKUS izveide 
2005. gadā izveidoja Valsts SIA "Rīgas Austrumu slimnīca”, apvienojot slimnīcu "Linezers" ar slimnīcu "Biķernieki" un Latvijas Onkoloģijas centru.Veselības ministrijas 2005. gada 22. jūlija rīkojumi Nr. 117; 118; 119 - "apvienot saplūšanas procesā" – 2005. gada 1. augustā
2007. gadā Rīgas Austrumu slimnīcai pievienoja Diagnostikas centru un Patoloģijas centru un pēc agrāk dibināto PSKUS un BKUS parauga izveidoja Rīgas Austrumu klīnisko universitātes slimnīcu.Veselības ministrijas 2007. gada 17. augusta rīkojums Nr.131 – "apvienot saplūšanas procesā" – 2007. gada
1. septembrī

2008. gadā RAKUS pievienoja arī Rīgas pilsētas pašvaldībai piederošo klīnisko slimnīcu "Gaiļezers",Ministru kabineta 2008. gada 17. janvāra rīkojums Nr. 13 „Par Rīgas pilsētas pašvaldībai piederošo SIA „Klīniskā universitātes slimnīca „Gaiļezers”” kapitāla daļu pārņemšanu valsts īpašumā”; 2008.gada 25.marta SIA „Rīgas Austrumu klīniskā universitātes slimnīca” kapitāla daļu turētāja pārstāvja – Veselības ministrijas valsts sekretāra
Armanda Ploriņa Lēmums – izmantojot pievienošanas procesu, veikt abu slimnīcu reorganizāciju apvienošanas ceļā – 2008. gada 1. augustā bet 2012. gadā RAKUS pārņēma reorganizētās valsts aģentūras "Latvijas Infektoloģijas centrs" ar infekciju slimību ārstniecību saistītās funkcijas.Ministru kabineta 2012. gada 21. februāra rīkojums Nr. 101 „par Slimību profilakses un kontroles centra izveidošanu un VM un ZM padotībā esošo valsts pārvaldes iestāžu reorganizāciju” 2012. gada 1. aprīlī.

 Būvniecība 
2019. un 2020. gadā notika RAKUS stacionāra Gaiļezers 1. korpusa atjaunošana, kuras plānotās izmaksas bija 13,394 miljoni eiro.
Arī 2020. gadā apstiprinātajā RAKUS vidēja termiņa stratēģijā bija minēts, ka telpas slimnīcas stacionāros ir tādā tehniskā stāvoklī, kas prasa pilnvērtīgus remontdarbus, lai tās būtu mūsdienīgākas un ērtākas ārstniecības pakalpojumu sniegšanai.
Atbilstoši Nacionālā attīstības plānam, kas paredz klīnisko universitāšu slimnīcu izveidi kā kompetenču un zināšanu pārneses centrus, RAKUS vadība nolēma pilnveidot studentu, rezidentu, kā arī tālākizglītības infrastruktūru.
2023. gadā turpinājās Aptiekas ēkas būvniecība, līdz 2027. gadam plānoja izbūvēt Ķīmijterapijas dienas stacionāru.

 Infekciju korpuss 
Pēc jaunā ārstniecības korpusa izbūves 2026. gadā stacionārus “Tuberkulozes un plaušu slimību centrs” un “Latvijas Infektoloģijas centrs” plānoja pārcelt uz jaunuzbūvēto ārstniecības korpusu Hipokrāta ielas teritorijā.Veselības ministre Līga Meņģelsone apmeklē Rīgas Austrumu klīnisko universitātes slimnīcu  aslimnica.lv 2023. gada 27. maijā

Tomēr 2024. gada novembrī RAKUS jaunās Infekciju slimnīcas celtniecības konkurss noslēdzās bez rezultāta, kas apdraudēja plānoto Eiropas Savienības Atveseļošanas plāna finansējuma apguvi līdz 2026. gada vidum.RAKUS var zaudēt 90 miljonus eiro ES naudas jaunas Infekciju slimnīcas būvniecībai lsm.lv 2024. gada 27. novembrī
Veselības ministrija 2025. gada sākumā izlēma daļu no Infekciju nodaļai rezervētās naudas pārvirzīt citiem projektiem.Jauno RAKUS Infekciju slimnīcu cels par Stradiņa slimnīcas B korpusam paredzēto naudu lsm.lv 2025. gada 6. janvārī
2025. gada jūnijā kļuva zināms, ka RAKUS iepirkumu komisija pēc sarunu procedūras par saimnieciski visizdevīgāko piedāvājumu atzina AS "UPB" iesniegto piedāvājumu, kura kopējā līgumcena bija 69 515 057,86 eiro bez PVN. Jaunā slimnīcas korpusa projektu izstrādāja Somijas arhitektu uzņēmums "AW2 Architects Oy".RAKUS jaunā korpusa būvniecību par 69,5 miljoniem eiro veiks UPB Db.lv, 06.06.2025

 Onkoloģijas korpuss 
2025. gada novembrī Ministru Kabinets apstiprināja 48,3 miljonu eiro piešķiršanu RAKUS stacionāra "Latvijas Onkoloģijas centrs" ēkas otrā posma rekonstrukcijas būvniecības īstenošanai, tādējādi nodrošinot pilnu finansējumu centra rekonstrukcijas darbu pabeigšanai.Valdība apstiprina 48,3 miljonu eiro piešķiršanu Onkoloģijas centra rekonstrukcijas pabeigšanai jauns.lv 2025. gada 25. novembrī

 Organizācija 

 Padome 
2020. gadā SIA “Rīgas Austrumu klīniskā universitātes slimnīca” padome sastāvēja no trīs locekļiem, kurus izvēlējās Veselības ministrijas organizētā atlases konkursa kārtībā.
2023. gada 8. novembrī amatu atstāja padomes loceklis Erki Mēlders (Erki Mölder), no 2024. gada 21. augusta līdz 2025. gada 9. jūnijam padomes loceklis bija Edgars Labsvīrs. 2026. gada 16. janvārī ar pilnvaru termiņu līdz vienam gadam par RAKUS padomes priekšsēdētāju kļuva Zane Kotāne.Austrumu slimnīcas padomi vadīs bijusī «Conexus» valdes priekšsēdētāja Zane Kotāne lsm.lv 2026. gada 28. janvārī

 Padomes locekļi
 Zane Kotāne (priekšsēdētāja)
 Valts Ābols
 Jolanta Roze

 Valde 
2023. gada 8. maijā darbu sāka RAKUS valde Normunda Staņēviča vadībā,Valde aslimnica.lv, skatīts 2024. gada 8. martā kurš 2025. gadā 29. maijā atstāja šo amatu. Par RAKUS valdes priekšsēdētāja pienākumu izpildītāju ievēlēja valdes locekli Haraldu Plaudi līdz viņa valdes locekļa pilnvaru beigām 2026. gada janvārī.

 Valdes priekšsēdētājs: vakants amats 
 Valdes locekļi
 Kaspars Plūme
 Vadims Beļuns

Atsauces

Kategorija:Slimnīcas Rīgā
Kategorija:V līmeņa slimnīcas Latvijā
Kategorija:Mežciems (Rīga)